b"\n_START_ARTICLE_\nPaulette Schwartzmann\n_START_SECTION_\nBiografia i resultats destacats en competici\xc3\xb3\n_START_PARAGRAPH_\nNascuda a R\xc3\xbassia, va emigrar a Fran\xc3\xa7a al voltant de 1915. Va guanyar set cops el campionat de Fran\xc3\xa7a femen\xc3\xad (1927, 1928, 1929, 1931, 1933, 1935, i 1938), tot i que fou guardonada amb el t\xc3\xadtol nom\xc3\xa9s tres cops. Va esdevenir ciutadana francesa el 21 de desembre de 1932._NEWLINE_Va participar dos cops en el campionat del m\xc3\xb3n d'escacs femen\xc3\xad. El 1933, fou 6a a Folkestone (4t mundial femen\xc3\xad; la campiona fou Vera Menchik). El 1939, empat\xc3\xa0 als llocs 9\xc3\xa8-10\xc3\xa8 a Buenos Aires (7\xc3\xa8 mundial femen\xc3\xad; la campiona fou Vera Menchik\xe2\x80\x93Stevenson)._NEWLINE_El setembre de 1939, quan va esclatar la II Guerra Mundial, Schwartzmann, juntament amb molts altres participants de la 8a olimp\xc3\xadada d'escacs va decidir de romandre permanentment a l'Argentina. Fou campiona femenina de l'Argentina els anys 1948, 1949, 1950 i 1952."